**Med Subaru Forester til verdens ende**

**Verdens ensomste rejsende, Christer Gerlach, har netop begivet sig ud på et nyt eventyr. Denne gang er målet at nå hele vejen til verdens ende. Og til det formål har Christer allieret sig med en Subaru Forester Boxerdiesel.**

I onsdags startede Christer Gerlach sin 15.000 kilometer lange rejse ned gennem Europa for at forsøge at finde verdens ende. Det er langt fra det første eventyr for manden, der kaldes ’Verdens ensomste rejsende’. I årenes løb har Christer rejst kloden så tynd, at det har givet ham en plads i Guinness rekordbog.

For at sikre sig en problemfri rejse kører Christer i en Subaru Forester Boxerdiesel. Bilen er helt original. Det eneste ekspeditionsudstyr, der er monteret til turen, er en tagbagagebærer, ekstra lys og en bundplade i stål. På taget er der reservehjul og to sandstiger.

På rejsen skal Christer Gerlach udforske alle Europas ørkener og fortsætte videre sydpå over Gibraltar, via Marokko ned til Vestsahara for at undersøge myten om, at det virkelig er der, vejen slutter.

- Jeg lever min og mange andres drøm - at rejse til mærkelige steder og områder. Jeg har gjort det i mange år med mange forskellige biler. I år fik jeg chancen for at køre i en af mine favoritter. Forester er et fortræffeligt opdagelses-køretøj med fantastisk fremkommelighed. Når man tænker på, at dette bliver en af mine hidtil hårdeste udfordringer, er det betryggende at have en bil, man kan stole på, sagde Christer Gerlach, før han kørte over Øresundsbron for at begynde sit lange eventyr.

